Ehdotus neuvoston asetus lopullisen tasoitustullin käyttöön ottamisesta Intiasta peräisin olevien puuvillan tyyppisten vuodeliinavaatteiden tuonnissa annetun neuvoston asetuksen (EY) N:o 74/2004 muuttamisesta /* KOM/2006/0683 lopull. */





[pic] | EUROOPAN YHTEISÖJEN KOMISSIO | Bryssel 15.11.2006 KOM(2006)683 lopullinen Ehdotus NEUVOSTON ASETUS lopullisen tasoitustullin käyttöön ottamisesta Intiasta peräisin olevien puuvillan tyyppisten vuodeliinavaatteiden tuonnissa annetun neuvoston asetuksen (EY) N:o 74/2004 muuttamisesta (komission esittämä) PERUSTELUT EHDOTUKSEN TAUSTA | Ehdotuksen perustelut ja tavoitteet Tämä ehdotus koskee polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 6. elokuuta 1997 annetun neuvoston asetuksen (EY) N:o 2026/97, sellaisena kuin se on viimeksi muutettuna 8. maaliskuuta 2004 annetulla neuvoston asetuksella (EY) N:o 461/2004, jäljempänä ’perusasetus’, soveltamista Intiasta peräisin olevien puuvillan tyyppisten vuodeliinavaatteiden tuontia koskevassa menettelyssä. | Yleinen tausta Ehdotus perustuu perusasetuksen täytäntöönpanoon ja tutkimukseen, joka tehtiin perusasetuksessa säädettyjen sisältöä ja menettelyä koskevien vaatimusten mukaisesti. | Voimassa olevat aiemmat säännökset Neuvoston asetus (EY) N:o 74/2004[1], sellaisena kuin se on muutettuna neuvoston asetuksilla (EY) N:o 2143/2004[2] ja (EY) N:o 122/2006[3], lopullisen tasoitustullin käyttöön ottamisesta Intiasta peräisin olevien puuvillan tyyppisten vuodeliinavaatteiden tuonnissa. Ehdotus uuden vientiä harjoittavan tuottajan kohtelun myöntämisestä yhteisöön suuntautuvassa viennissä. | Johdonmukaisuus suhteessa unionin muuhun politiikkaan ja muihin tavoitteisiin Ei sovelleta. | KUULEMISET JA VAIKUTUSTEN ARVIOINTI | Intressitahojen kuuleminen | Hakijalle ja yhteisön tuotannonalalle on ilmoitettu tutkimuksen tuloksista ja niillä on ollut mahdollisuus esittää huomautuksensa. | Asiantuntijatiedon käyttö | Ulkopuolista asiantuntemusta ei tarvittu. | Vaikutusten arviointi Ehdotus perustuu perusasetuksen täytäntöönpanoon. Perusasetuksessa ei säädetä yleisestä vaikutusten arvioinnista, mutta siinä on kattava luettelo arvioitavista olosuhteista. | EHDOTUKSEEN LIITTYVÄT OIKEUDELLISET NÄKÖKOHDAT | Ehdotetun toimen lyhyt kuvaus Neuvosto otti asetuksella (EY) N:o 74/2004 käyttöön lopullisen tasoitustullin Intiasta peräisin olevien puuvillan tyyppisten vuodeliinavaatteiden tuonnissa yhteisöön. Alkuperäisessä tutkimuksessa vientiä harjoittavista tuottajista valittiin otos, koska asianomaisen tuotteen viejiä/tuottajia oli Intiassa runsaasti. Otokseen valituille yrityksille määrättiin 4,4–10,4 prosentin suuruiset yksilölliset tullit ja muille yhteistyössä toimineille mutta otokseen kuulumattomille yrityksille puolestaan 7,6 prosentin suuruinen tulli. Yrityksille, jotka eivät joko ilmoittautuneet tai eivät toimineet yhteistyössä tutkimuksessa, määrättiin 10,4 prosentin jäännöstulli. Neuvoston asetuksen (EY) N:o 74/2004 2 artiklassa annetaan sellaisille intialaisille viejille/tuottajille, jotka täyttävät samassa artiklassa vahvistetut edellytykset, mahdollisuus tulla kohdelluiksi samalla tavoin kuin otokseen kuulumattomat, yhteistyössä toimineet yritykset, jäljempänä ’uuden viejän asema’. Neuvoston asetusta (EY) N:o 74/2004 on muutettu kaksi kertaa neuvoston asetuksilla (EY) N:o 2143/2004 ja (EY) N:o 122/2006. Näillä kahdella asetuksella lisättiin neuvoston asetuksen (EY) N:o 74/2004 liitteessä olevaan luetteloon intialaisista vientiä harjoittavista tuottajista niiden Intiasta peräisin olevaa tarkasteltavana olevaa tuotetta vievien yritysten nimet, jotka täyttivät kyseisen asetuksen vaatimukset. Uuden viejän asemaa hakeneista 19 intialaisesta viejästä/tuottajasta kuusi esitti sellaisen riittäväksi katsotun näytön, jonka perusteella neuvoston asetusta (EY) N:o 74/2004 voidaan muuttaa lisäämällä niiden nimet luetteloon yrityksistä, joihin sovelletaan 7,6 prosentin painotettua keskimääräistä tullia. Tästä syystä ehdotetaan, että neuvosto hyväksyisi liitteenä olevan ehdotuksen asetukseksi, joka olisi julkaistava Euroopan unionin virallisessa lehdessä mahdollisimman pian. | Oikeusperusta Neuvoston asetus (EY) N:o 2026/97, annettu 6. lokakuuta 1997, muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta, sellaisena kuin se on viimeksi muutettuna 8. maaliskuuta 2004 annetulla neuvoston asetuksella (EY) N:o 461/2004. | Toissijaisuusperiaate Ehdotus kuuluu yhteisön yksinomaiseen toimivaltaan. Toissijaisuusperiaatetta ei siksi sovelleta. | Suhteellisuusperiaate Ehdotus on suhteellisuusperiaatteen mukainen seuraavista syistä: | Toimintatapa on kuvattu edellä mainituissa asetuksissa, eikä mahdollisuutta kansallisiin päätöksiin anneta. | Vaatimusta, jonka mukaan yhteisölle, kansallisille viranomaisille, alue- ja paikallisviranomaisille, talouden toimijoille ja kansalaisille aiheutuvan taloudellisen ja hallinnollisen rasituksen olisi pysyttävä mahdollisimman pienenä ja oltava oikeassa suhteessa tavoitteeseen, ei sovelleta. | Sääntelytavan valinta | Ehdotettu säädöslaji: asetus. | Muut sääntelytavat eivät tule kyseeseen seuraavasta syystä: Edellä mainitussa perusasetuksessa ei säädetä muista vaihtoehdoista. | TALOUSARVIOVAIKUTUKSET | Ehdotus ei vaikuta yhteisön talousarvioon. | 1. Ehdotus NEUVOSTON ASETUS lopullisen tasoitustullin käyttöön ottamisesta Intiasta peräisin olevien puuvillan tyyppisten vuodeliinavaatteiden tuonnissa annetun neuvoston asetuksen (EY) N:o 74/2004 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97[4], jäljempänä ’perusasetus’, ottaa huomioon lopullisen tasoitustullin käyttöön ottamisesta Intiasta peräisin olevien puuvillan tyyppisten vuodeliinavaatteiden tuonnissa 13 päivänä tammikuuta 2004 annetun neuvoston asetuksen (EY) N:o 74/2004[5] 2 artiklan, ottaa huomioon komission ehdotuksen, jonka se on tehnyt neuvoa-antavaa komiteaa kuultuaan, sekä katsoo seuraavaa: A. AIKAISEMPI MENETTELY (1) Neuvosto otti neuvoston asetuksella (EY) N:o 74/2004 käyttöön lopullisen tasoitustullin Intiasta peräisin olevien, CN-koodeihin ex 6302 21 00 (taric-koodit 6302 21 00 81, 6302 21 00 89), ex 6302 22 90 (taric-koodi 6302 22 90 19), ex 6302 31 00 (taric-koodi 6302 31 00 90) ja ex 6302 32 90 (taric-koodi 6302 32 90 19) kuuluvien puuvillan tyyppisten vuodeliinavaatteiden tuonnissa yhteisöön. Koska tutkimuksessa yhteistyössä toimineita Intiasta peräisin olevan tarkasteltavana olevan tuotteen vientiä harjoittavia tuottajia oli paljon, valittiin perusasetuksen 27 artiklan mukaisesti otos, johon kuuluneille yrityksille määrättiin 4,4–10,4 prosentin suuruiset yksilölliset tullit, kun taas muille yhteistyössä toimineille mutta otokseen kuulumattomille yrityksille määrättiin 7,6 prosentin suuruinen tulli. Kaikkiin muihin yrityksiin sovelletaan 10,4 prosentin suuruista jäännöstullia. (2) Neuvoston asetuksen (EY) N:o 74/2004, jäljempänä ’alkuperäistä tullia koskeva asetus’, 2 artiklassa säädetään, että jos uusi intialainen vientiä harjoittava tuottaja toimittaa komissiolle riittävät tiedot siitä, että se ei ole vienyt yhteisöön 1 artiklan 1 kohdassa kuvattuja tuotteita tutkimusajanjakson eli 1 päivän lokakuuta 2001 ja 30 päivän syyskuuta 2002 välisenä aikana (ensimmäinen edellytys), että se ei ole etuyhteydessä yhteenkään intialaiseen viejään tai tuottajaan, johon sovelletaan kyseisellä asetuksella käyttöön otettuja tukien vastaisia toimenpiteitä (toinen edellytys), ja että se on tosiasiallisesti vienyt tarkasteltavana olevia tuotteita yhteisöön toimenpiteiden perustana olevan tutkimusajanjakson jälkeen tai sillä on peruuttamaton sopimusvelvoite merkittävän tuotemäärän viemiseksi yhteisöön (kolmas edellytys), kyseisen asetuksen 1 artiklan 3 kohtaa voidaan muuttaa vahvistamalla asianomaiselle uudelle vientiä harjoittavalle tuottajalle sama tulli kuin se, jota sovelletaan tutkimuksessa yhteistyössä toimineisiin mutta otokseen kuulumattomiin yrityksiin, eli 7,6 prosentin tulli. (3) Alkuperäistä tullia koskevaa asetusta on muutettu kaksi kertaa neuvoston asetuksilla (EY) N:o 2143/2004[6] ja (EY) N:o 122/2006[7]. Näillä kahdella asetuksilla lisättiin neuvoston asetuksen (EY) N:o 74/2004 liitteessä olevaan luetteloon intialaisista vientiä harjoittavista tuottajista niiden Intiasta peräisin olevaa tarkasteltavana olevaa tuotetta vievien yritysten nimet, jotka pystyivät osoittamaan komissiolle täyttävänsä kyseisen asetuksen vaatimukset. B. UUSIEN VIEJIEN/TUOTTAJIEN PYYNNÖT (4) Edellisen asetusmuutoksen julkaisemisen jälkeen yhdeksäntoista intialaista yritystä on pyytänyt, että niille myönnettäisiin sama asema, jäljempänä ’uuden viejän asema’, kuin tutkimuksessa yhteistyössä toimineille mutta otokseen kuulumattomille yrityksille. (5) Kyseiset 19 hakijaa olivat: Hakijayritys | Paikkakunta | B.K.S Textiles Private Limited | Coimbatore | Indian Arts & Crafts Syndicate (IACS) | New Delhi | Mittal International | Panipat | Esskay International | Mumbai | Opera Clothing | Mumbai | Govindji Trikamdas & Co. | Mumbai | Navnitlal Private Limited | Mumbai | Tulip Exim | Mumbai | Aarthi - A1 – Traders | Karur | Anjani Synthetics Limited | Ahmedabad | Home Concepts | New Delhi | Siyaram Silk Mills Limited | Mumbai | Ramlaks Exports Pvt. Ltd. | Mumbai | Oracle Exports | Mumbai | Sellon Dynamics | Mumbai | Synthesis Home Textiles | Karur | Devtara Industries | Muradnagar | Summer India Textile Mills | Salem | Prathishta Weaving and Knitting | Coimbatore | (6) Uuden viejän asemaa pyytäneistä yrityksistä neljä ei vastannut kyselyyn, jonka avulla pyrittiin varmistamaan, että ne täyttivät neuvoston asetuksen (EY) N:o 74/2004 2 artiklassa asetetut edellytykset, ja niiden pyynnöt oli sen vuoksi hylättävä. (7) Yksi yritys palautti kyselyn kaksi kertaa, ja vastaukset olivat molemmilla kerroilla vaillinaiset ja sisälsivät ristiriitaisia tietoja. Yritykselle lähetettyä kolmatta kyselylomaketta ei palautettu, ja näin ollen yritys ei pystynyt esittämään näyttöä siitä, että se täytti uuden vientiä harjoittavan tuottajan asemalle asetetut vaatimukset. Tästä syystä kyseisen yrityksen pyyntö hylättiin. (8) Muut 14 yritystä palauttivat kyselylomakkeen asianmukaisesti täytettynä ja uuden viejän aseman myöntämistä niille harkittiin. (9) Edellä mainituista intialaisista viejistä/tuottajista kuusi esitti sellaisen riittäväksi katsotun näytön, jonka perusteella niille voitiin vahvistaa sama tulli kuin tutkimuksessa yhteistyössä toimineille mutta otokseen kuulumattomille yrityksille (7,6 prosenttia), minkä vuoksi nämä yritykset voitiin lisätä neuvoston asetuksen (EY) N:o 74/2004, sellaisena kuin se on muutettuna neuvoston asetuksilla (EY) N:o 2143/2004 ja (EY) N:o 122/2006, liitteessä, jäljempänä ’liite’, olevaan viejien/tuottajien luetteloon. (10) Muiden kahdeksan yrityksen uuden vientiä harjoittavan tuottajan asemaa koskevat pyynnöt hylättiin seuraavista syistä. (11) Seitsemän yritystä ei pystynyt esittämään näyttöä siitä, että ne olivat vieneet tarkasteltavana oleva tuotetta yhteisöön tutkimusajanjakson jälkeen tai että niillä oli peruuttamaton sopimusvelvoite merkittävän tuotemäärän viemiseksi yhteisöön. (12) Yksi yritys on etuyhteydessä yritykseen, jonka nimi on alkuperäistä tullia koskevan asetuksen luettelossa, ja sen uuden viejän asemaa koskeva pyyntö oli hylättävä, koska se ei täyttänyt alkuperäistä tullia koskevan asetuksen 2 artiklassa mainittua toista edellytystä. (13) Yrityksille, joille ei myönnetty uuden viejän asemaa, ilmoitettiin tähän päätökseen johtaneet syyt, ja niille annettiin tilaisuus esittää näkökantansa kirjallisesti. (14) Kaikki asianomaisten osapuolten esittämät väitteet ja kannanotot tutkittiin ja otettiin asianmukaisesti huomioon aina, kun se oli perusteltua, ON ANTANUT TÄMÄN ASETUKSEN: 1 artikla Lisätään seuraavat yritykset neuvoston asetuksen (EY) N:o 74/2004 liitteessä olevaan luetteloon intialaisista tuottajista: Yritys | Paikkakunta | Indian Arts and Crafts Syndicate | New Delhi | M/s. Opera Clothing | Mumbai | Anjani Synthetics Limited | Ahmedabad | Ramlaks Exports Pvt. Ltd. | Mumbai | Oracle Exports Home Textiles Pvt Ltd | Mumbai | Summer India Textile Mills (P) Ltd | Salem | 2 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä […] päivänä […]kuuta . Neuvoston puolesta Puheenjohtaja [1] EUVL L 12, 17.1.2004, s. 1. [2] EUVL L 370, 17.12.2004, s. 1. [3] EUVL L 22, 26.1.2006, s. 3. [4] EYVL L 288, 21.10.1997, s. 1. Asetus sellaisena kuin se on viimeksi muutettuna asetuksella (EY) N:o 461/2004 (EUVL L 77, 13.3.2004, s. 12). [5] EUVL L 12, 17.1.2004, s. 1. Asetus sellaisena kuin se on viimeksi muutettuna asetuksella (EY) N:o 122/2006 (EUVL L 22, 26.1.2006, s. 3). [6] EUVL L 370, 17.12.2004, s. 1. [7] EUVL L 22, 26.1.2006, s. 3.